MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA     

         HOTĂRÂREA  NR. 487
privind însuşirea Raportului de Evaluare având ca obiect stabilirea preţului de pornire al renegocierii redevenţei pentru terenul în suprafață de 80,60 mp, situat în municipiul Craiova, bld. Știrbei Vodă, bl. 17 F
           Consiliul Local al Municipiului Craiova, întrunit în şedinţa ordinară din data de 27.11.2025;

          Având în vedere referatul de aprobare nr.377370/2025, raportul nr.382493/2025 al Direcţiei Patrimoniu și raportul de avizare nr.386163/2025 al Direcției Juridice, Asistență de Specialitate și Contencios Administrativ prin care se propune însuşirea Raportului de Evaluare având ca obiect stabilirea preţului de pornire al renegocierii redevenţei pentru terenul în suprafață de 80,60 mp, situat în municipiul Craiova, bld. Știrbei Vodă, bl. 17 F și avizele nr.39/2025 al Comisiei I-Buget Finanţe, Studii, Prognoze şi Administrarea domeniului, nr.33/2025 al Comisiei III-Servicii Publice, Liberã Iniţiativã şi Relaţii Internaţionale şi nr.41/2025 al Comisiei V-Juridică, Administraţie Publică şi Drepturi Cetăţeneşti;   
         În conformitate cu prevederile art.96, art.108 lit.b şi art.303 alin.5 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare; 
         Potrivit Hotărârii Consiliului Local al Municipiului Craiova nr.325/2025 privind prelungirea duratei contractului de concesiune nr.35T/01.03.2003 încheiat cu VALTMAR TRADE S.R.L.;
         În temeiul art.129 alin.2 lit.c coroborat cu alin.6 lit.a, art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
HOTĂRĂŞTE:

 Art.1. (1) Se aprobă însuşirea raportului de evaluare având ca obiect stabilirea preţului de pornire al renegocierii redevenţei pentru terenul în suprafață  80,60 mp, situat în municipiul Craiova, bld. Știrbei Vodă, bl. 17 F, ce face obiectul contractului de concesiune nr.35T/01.03.2003 încheiat între municipiul Craiova și VALTMAR TRADE S.R.L., la suma de 239,08 lei/mp/an - echivalent a 46,99 euro/mp/an, respectiv 19,92 lei/mp/lună - echivalent a 3,92 euro/mp/lună, conform anexei care face parte integrantă din prezenta hotărâre.
            (2) Valorile prevăzute la alin.(1), nu includ TVA.
 Art.2. Primarul Municipiului Craiova, prin aparatul de specialitate: Serviciul     Administraţie Publică Locală şi Relaţii cu Consiliul Local, Direcţia Patrimoniu şi VALTMAR TRADE S.R.L. vor aduce la îndeplinire prevederile prezentei hotărâri.

